Държавен вестник, бр. 54, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  54
го денонсира в писмена форма по диплома-
тически път най-малко 6 месеца преди края 
на всеки период.
13.3. Прекратяването на това Споразумение 
не засяга развитието или действителността 
на програми и проекти, чиято реализация 
е започнала и не е завършена по време на 
уведомлението за прекратяване на Споразу-
мението.
Подписано в София на 4 март 2015 г. в 
два оригинални екземпляра, всеки от които 
на български, азербайджански и английски 
език, като и двата текста имат еднаква сила. 
В случай на различия в тълкуването на текста 
за меродавен се счита текстът на английски 
език.
За правителството на
За правителството 
Република България:
на Република 
Ивайло Московски,
Азербайджан:
министър на
Али Абасов,
транспорта,
министър на 
информационните
съобщенията и 
технологии и
високите технологии 
съобщенията
4574
МИНИСТЕРСТВО  
НА ЗДРАВЕОПАЗВАНЕТО
ПРАВИЛНИК
за устройството и дейността на Националния 
център по обществено здраве и анализи 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С този правилник се уреждат 
устройството и дейността на Националния 
център по обществено здраве и анализи, на-
ричан по-нататък „центъра“.
(2) Центърът е здравно заведение, юриди-
ческо лице на бюджетна издръжка – второсте-
пенен разпоредител с бюджет към министъра 
на здравеопазването, със седалище София, 
бул. Акад. Иван Гешов 15.
(3) Центърът е структура на националната 
система за здравеопазването по проблемите 
на общественото здраве, която осъществява 
следните дейности: 
1. научноизследователска, експертно-кон-
султативна, информационно-аналитична, 
методическа и учебна дейност в областта на 
опазване на общественото здраве; 
2. оценка на здравния риск при неблаго-
приятно въздействие на факторите на жиз-
нената среда и рисковите фактори, свързани 
с поведението и начина на живот; 
3. промоция на здраве и интегрирана про-
филактика на болестите;
4. информационно осигуряване на управ­
лението на здравеопазването.
(4) Центърът осъществява своята дейност 
на национално равнище самостоятелно или 
в сътрудничество с други национални и меж-
дународни организации. 
Чл. 2. Приходите на центъра се формират 
и разпределят съгласно чл. 24 от Закона за 
здравето. 
Г л а в а  в т о р а
УПРАВЛЕНИЕ И СТРУКТУРА
Раздел I
Управление
Чл. 3. (1) Центърът се ръководи от дирек-
тор, който в дейността си се подпомага от 
заместник-директор и главен секретар.
(2) Функциите на директора в негово 
отсъствие от страната или когато ползва 
законоустановен отпуск, се изпълняват от 
заместник-директора или друго определено 
със заповед на директора за конкретния 
случай лице.
Чл. 4. (1) Директорът заема длъжността 
въз основа на конкурс, проведен по реда на 
Кодекса на труда от министъра на здравео-
пазването. Трудовият договор се сключва с 
министъра на здравеопазването.
(2) Директор може да бъде лице с образо-
вателно-квалификационна степен „магистър“ 
по медицина или икономика и управление, 
квалификация по здравен мениджмънт, обра-
зователна и научна степен или научна степен 
и най-малко пет години професионален опит в 
областта на управлението на здравеопазването.
(3) Директорът:
1. организира, ръководи и контролира ця-
лостната дейност на центъра, както и връзките 
му с други организации;
2. представлява центъра пред трети лица;
3. разпорежда се с бюджетните средства на 
центъра, носи отговорност за тяхното управ­
ление и за законосъобразното им разходване;
4. утвърждава система за финансово управ­
ление и контрол на центъра;
5. сключва договори в областите на дейност 
и управление на центъра;
6. определя вътрешната структура на 
центъра, утвърждава длъжностното щатно 
разписание и поименното разписание на 
длъжностите, правилата за вътрешния тру-
дов ред, вътрешните правила за работната 
заплата, стандартните оперативни процедури 
и инструкциите за работа на центъра и из-
дава заповеди при осъществяване на своите 
правомощия;
7. създава със заповед обособени екипи 
на функционален принцип за изпълнение на 
конкретни дейности;
8. осъществява и други дейности по управ­
ление на центъра.